ΤΟ ΕΠΕΙΣΟΔΙΟ ΠΕΡΙΕΧΕΙ ΠΙΘΑΝΩΣ ΔΥΣΑΡΕΣΤΕΣ ΠΕΡΙΓΡΑΦΕΣ
ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΑΝΗΛΙΚΩΝ.
ΑΝ ΕΣΕΙΣ Ή ΓΝΩΣΤΟ ΣΑΣ ΑΤΟΜΟ ΕΧΕΙ ΥΠΟΣΤΕΙ ΚΑΚΟΠΟΙΗΣΗ,
ΑΠΕΥΘΥΝΘΕΙΤΕ ΓΙΑ ΠΛΗΡΟΦΟΡΙΕΣ ΣΤΟ WWW.WANNATALKAΒOUTIT.COM.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Υπήρχαν άφθονες όμορφες κοπέλες.
Πηγαινοέρχονταν συνεχώς στο κτήμα.
Σαν σε περιστρεφόμενη πόρτα.
Όσον αφορά την προσωπική μου ζωή, θέλω να είμαι ειλικρινής.
Δεν έχω τίποτα να κρύψω.
Και η αλήθεια είναι ότι στα 20 μου, στη δεκαετία του 1980,
είχα πάρα πολλές ερωτικές περιπέτειες.
Η τίγρη είναι μόστρα.
Αν είσαι δαμαστής τίγρης στο τσίρκο,
θα έχεις πιο πολλές κατακτήσεις απ' τον κλόουν.
Ο Ντοκ Αντλ φημίζεται ότι θέλει πολλές γυναίκες.
Αν πας να εξηγήσεις την κατάσταση σε ποιον δεν συμμετείχε,
πάντα θα ακουστεί ανόητο, περίεργο,
σαν κάτι από τη Ζώνη του Λυκόφωτος, πάντα.
Είπα στον Ντοκ Αντλ το 1999 να μην έρχεται να μου κλαίγεται για γυναίκες.
Δεν μ' ενδιέφερε καθόλου.
Είχα αρκετά στο κεφάλι μου με τις δικές μου βρομιές
χωρίς να ασχολούμαι με το τι έκανε ο Ντοκ όταν δεν συνεργαζόμασταν.
Τις προάλλες, στο Facebook, πόσταρα
"Ποτέ μου δεν χρειάστηκα Corvette.
Ποτέ μου δεν χρειάστηκα τίγρη.
Έχω μεγάλο πουλί".
Η ΜΕΓΑΛΗ ΑΠΟΔΡΑΣΗ
Γνωριστήκαμε πρώτη φορά με τον Μπάγκαβαν στο άσραμ.
Νομίζω πως ήμουν 11 ή 12 χρονών.
ΡΑΝΤΑ ΧΕΡΣ ΠΡΩΗΝ ΣΥΖΥΓΟΣ ΤΟΥ ΝΤΟΚ
Πρόσφεραν φαγητό και εκείνος ήρθε για φαγητό.
Με γοήτευσε αμέσως.
Ήταν εξωπραγματική μορφή.
Απ' τις πρώτες φορές που τον είδε η κόρη μου,
μου είπε "Θα τον παντρευτώ".
Από όταν ήταν μικρή
είχε ένα μάντρα, "Δεν θα μου λες τι να κάνω".
Όταν ήμουν μικρή, έμενα καμιά φορά τα σαββατοκύριακα στο σπίτι του.
Ήθελα να περνάω χρόνο μαζί του και με τα ζώα.
Όλοι τον θαύμαζαν
και δεν είδα ποτέ κάποιο σημάδι ότι κάτι δεν πήγαινε καλά.
Δεν ανησυχούσα καθόλου.
Η μαμά μου ταξίδευε πολύ και μου άρεσε που είχα ελευθερία.
Χαιρόμουν που ήμουν μόνη μου.
Η μαμά της δεν ήταν πολύ παρούσα.
Ήταν πολύ παράξενο,
έμενε με διάφορες οικογένειες στο Γιόγκαβιλ.
Η Ράντα έγινε η νταντά μας
και, μετά από λίγο καιρό, έμαθα ότι ήταν η κοπέλα του.
Πόσων χρονών ήταν όταν σας πρόσεχε το μωρό;
Ήταν πολύ μικρή.
Ήμουν 14 χρονών
την πρώτη φορά που έγινε κάτι ερωτικό.
Εκείνη τη μέρα, μάλιστα, συνευρεθήκαμε πρώτη φορά.
Μου είπε ότι ήταν ειδικότητά του,
αλλά η πρώτη φορά ήταν απογοήτευση.
Αφού συνευρεθήκαμε,
είπε "Αν δεν το θες, μπορώ να σε κάνω να το ξεχάσεις.
Όπως το κόλπο των Τζεντάι".
Και, βασικά, ακόμα και σ' εκείνη την ηλικία, αυτό μου φάνηκε πιο παράξενο
από το γεγονός ότι προσέγγιζε σεξουαλικά ένα 14χρονο κορίτσι.
Εκείνη την περίοδο ήξερα
πως είχε σχέση με τη Σουμάτι,
και νομίζω πως αυτός ήταν ένας λόγος που θεωρούσα πως ήμουν πια ενήλικη.
Η πρώτη φορά ήταν σε καρότσα φορτηγού.
Θυμάμαι ότι τον ρώτησα "Γιατί σε καρότσα;"
Και απάντησε, με αυτά τα λόγια, το θυμάμαι ξεκάθαρα,
"Επειδή ήθελα να σου μπήξω τα νύχια μου".
Τον αφήνεις να σου τριφτεί, δείχνει αγάπη.
Δεν παίζεις, γαργαλάς και χτυπάς.
Έτσι δεν είναι; Ναι!
Αυτό δείχνει πολλά.
Μέχρι τη Ράντα, άφηνε να εννοηθεί…
ΣΟΥΜΑΤΙ ΣΤΑΪΝΜΠΕΡΓΚ
…πως ήταν μόνο μ' εμένα και την Μπράμι.
Μόλις ξεκίνησε η σχέση με τη Ράντα, έλεγε ότι θέλει να έχει πολλές γυναίκες.
Έκανα ερωτικό τρίο με τη Ράντα και τον Μπάγκαβαν πάνω από μία φορά.
Θυμάμαι πως μου φάνηκε παράξενο
επειδή αντιπαθιούνταν πολύ με τη Σουμάτι.
Και ξαφνικά έγιναν κολλητές.
Για την πολύ νεαρή ηλικία μας, το διαχειριστήκαμε μεταξύ μας πολύ καλά.
Τελικά, όμως, το έμαθε η μαμά μου από την Μπράμι.
Τους έπιασα να φιλιούνται, έτσι το έμαθα.
Δεν είχα σκεφτεί ποτέ ότι θα έκανε σεξ με τόσο μικρό κορίτσι.
Μου είναι δύσκολη η σκέψη ότι παντρεύτηκα κάποιον που θα το έκανε αυτό.
Σκέφτηκα "Να την πάρουμε από κει".
Σε σύντομο διάστημα την έβαλα σε αεροπλάνο,
την έφερα να μείνει σπίτι μου,
και απέναντι από εκεί που έμενα ήταν ένα καθολικό σχολείο.
Η μαμά μου με έγραψε στο Καθολικό Λύκειο Σεντ Μόνικα.
Τότε ένιωθα σαν να έπαιζα κάποιο ρόλο.
Φορούσαμε στολή καθολικής μαθήτριας,
που τώρα μου φαίνεται ξεκαρδιστικό.
Ειδικά όταν σκέφτομαι τη μεγάλη απαγωγή.
Τότε δεν υπήρχαν κινητά, αλλά είχαμε πολλά τηλέφωνα στο σπίτι.
Την άκουσα να μιλάει και σκέφτηκα "Με ποιον μιλάει;"
Σήκωσα το άλλο τηλέφωνο και την άκουσα να λέει "Τα λέμε σύντομα".
Μιλούσε με τον Μπάγκαβαν.
Ανησύχησα πολύ.
Την πήγα στο αστυνομικό τμήμα και είπα
"Νομίζω πως η κόρη μου θα το σκάσει
για να πάει σ' αυτόν τον παντρεμένο στη Βιρτζίνια".
Τότε έβγαλαν τη φωτογραφία που βάλαμε στην αφίσα
και προσπάθησαν να την τρομάξουν για να μην κάνει απερισκεψία.
Εγώ ήμουν λίγο αφελής.
Σκέφτηκα "Το προλάβαμε. Ξέρει ότι την έχουμε καταλάβει".
Τότε δεν ήμουν σε θέση να καταλάβω,
δεν ήθελα ούτε να το ακούσω ούτε να το ξέρω αυτό.
Πίστευα ότι τον αγαπούσα.
Περίπου μια βδομάδα αργότερα
φόρεσε τη σχολική στολή της, που ήταν μια γλύκα,
πήρε τα βιβλία της, είπα "Πήρες τις εργασίες;", είπε "Ναι" και έφυγε,
και δεν ξαναγύρισε ποτέ.
Δεν ξαναγύρισε.
Με μεγάλη μου χαρά μπήκα στο αμάξι και το 'σκασα μαζί του.
Υποψιαζόμουν ότι την είχε εκείνος, οπότε του τηλεφώνησα.
Είπα "Μπάγκαβαν, πού είναι η κόρη μου; Δώσ' τη να της μιλήσω τώρα".
Είπε "Δεν ξέρω για τι πράγμα μιλάς.
Σε μισούσε και απεχθανόταν τόσο που έμενε μαζί σου
που νομίζω ότι το έσκασε.
Ψάξε στα καταφύγια της περιοχής, εκεί πιστεύω ότι θα είναι".
Και έτσι ξεκίνησε η οδύσσεια με τις αφίσες.
"Έχετε δει αυτό το παιδί;" Τότε δεν είχαμε καμπάνιες ενημέρωσης.
Είπαν "Να γράψετε κάτι προσωπικό".
Έγραψα "Πάρε με τηλέφωνο. Όλα θα πάνε καλά".
Τις αναρτήσαμε σε όλη την πόλη.
Έχασα τη δουλειά μου επειδή έκλαιγα ή μιλούσα στο τηλέφωνο
με την αστυνομία ή με κάποιο καταφύγιο.
Και με το δίκιο τους. Ήμουν άχρηστη στη δουλειά.
Με έβαλε σε ένα ξενοδοχείο έξω από την Ουάσιγκτον.
Έμενα σ' ένα φτηνό μοτέλ
μόνη μου, τουλάχιστον έναν μήνα.
Δεν ξέρω τι θα υπέθετε η καθαρίστρια ότι συνέβαινε.
Ερχόταν να καθαρίσει κι εγώ καθόμουν εκεί. Ήταν περίεργο.
Αλλά ήταν πολύ βαρετά.
Νομίζω ότι έβλεπα πολλά πρωινάδικα.
Κάποια στιγμή άρχισα να θέλω πολύ
να πω στη μαμά μου ότι ήμουν καλά.
Αφού έλειπε περίπου τρεις βδομάδες, με πήρε τηλέφωνο με δική μου χρέωση.
Ενώ της μιλούσα,
κάτι έγινε και μας μίλησαν από το τηλεφωνικό κέντρο
και η μαμά μου είπε αμέσως
"Η κόρη μου το έχει σκάσει.
Μου λέτε από πού γίνεται η κλήση;"
Είπαν "Είναι από την Ουάσιγκτον".
Ήμουν σίγουρη ότι την είχε αυτός. Και, τότε, το έκλεισε.
Είπα "Αμάν, έκανα μαλακία!" Πανικοβλήθηκα και το έκλεισα.
Μετά έπρεπε να πω στον Μπάγκαβαν "Πήρα τη μαμά μου.
Πρέπει ν' αλλάξουμε ξενοδοχείο".
Δεν νομίζω ότι εκείνος χάρηκε ιδιαίτερα.
Κόψαμε τα μαλλιά μου, κάναμε ανταύγειες
και κάναμε μπούκλες, για να αλλάξω εμφάνιση.
Βρήκαμε εντελώς νέα ταυτότητα για μένα.
Είχα μια συμμαθήτρια στο Σεντ Μόνικα, ήταν πολύ όμορφη.
Την έλεγαν Σαντάλ Ριβέρα, που μου φαινόταν υπέροχο όνομα.
Οπότε, όταν μου είπε να αλλάξω όνομα,
είπα "Σαντάλ Ριβέρα!"
Όταν πήγα στον ζωολογικό κήπο,
όλο το προσωπικό αναγκάστηκε, αν και με ήξεραν όλοι ως Ράντα,
αναγκάστηκαν να με λένε Σαντάλ.
Τηλεφωνούσα συνέχεια στον σερίφη στη Βιρτζίνια
και έλεγα "Πηγαίνετε στο κτήμα.
Πιστεύω πως είναι εκεί η κόρη μου και είναι μόνο 15 ετών".
Κάναμε πρόβες τι θα έλεγα.
"Είμαι η τάδε, είμαι τόσων χρονών.
Δεν είμαι η Ράντα, πας καλά;"
Πίστευε πως υπήρχαν αστυνομικοί με ηχητικό εξοπλισμό
που περίμεναν να με πει κάποιος κατά λάθος Ράντα.
Η αστυνομία θα ανέκρινε τον Μπάγκαβαν
και κάποια μέλη του προσωπικού την υποδέχτηκαν με όπλα στην πύλη.
Νομίζω πως στον Μπάγκαβαν άρεσε κάπως
και αυτός ο ρόλος του καουμπόη.
Να λέει "Εδώ είναι η γη μας. Κανείς δεν θα περάσει".
Περίπου έναν μήνα αργότερα,
μου είπε "Μαμά, δεν θέλω ν' ανησυχείς.
Όλα είναι εντάξει. Παντρευτήκαμε".
Είπα "Ορίστε;
Πώς γίνεται να παντρευτήκατε; Καταρχάς, έχει γυναίκα και παιδιά.
Εσύ είσαι 15 χρονών. Πώς γίνεται να παντρεύτηκες;"
Πλαστογραφήσαμε την υπογραφή του πατέρα μου στην άδεια γάμου,
γιατί δεν επιτρέπεται να παντρευτείς στα 15 σου χωρίς συναίνεση γονέα.
Σ' αυτό το σημείο είχα δύο επιλογές.
Μπορούσα να κάνω πλήρη επίθεση, με σερίφηδες, αστυνομίες, τα πάντα,
να πάνε να τη βρουν, να την πάρουν από κει και να τη φέρουν πίσω.
Αλλά είχα έναν φίλο που ήταν πολύ έξυπνος και μου είπε
"Μπορείς να το κάνεις αυτό. Εκείνη θα σε μισήσει.
Και θα δεθεί πιο πολύ με εκείνον.
Ή να είσαι δίπλα της όσο μπορείς.
Να τη στηρίξεις, να πας στη Βιρτζίνια, να συμφιλιωθείτε,
γιατί θα έρθει η μέρα, σίγουρα θα έρθει, που θα θελήσει να φύγει.
Όταν έρθει αυτή η μέρα,
θέλεις να σηκώσει το τηλέφωνο και να πει 'Μαμά, γυρίζω σπίτι'".
Κι αυτό αποφάσισα να κάνω.
Οι γονείς μου και όλοι οι άλλοι άρχισαν να το δέχονται,
"Δεν μας πολυαρέσει, αλλά έτσι έχει η κατάσταση".
Με τόσα στόματα να ταΐσει, ο Μπάγκαβαν χρειάζεται βοήθεια.
Από την Ημέρα Αγίου Βαλεντίνου φέτος, έχει νέα βοηθό.
Τη σύζυγό του, τη Ράντα.
Ο Μπάγκαβαν ήθελε να γίνει σαν τον Τζακ Χάνα,
σαν τον Τζεφ Κόργουιν, τηλεοπτικός ειδικός για τα άγρια ζώα.
Ο Μπάγκαβαν είχε την ιδέα να γράψει το σενάριο…
ΣΤΙΒΕΝ ΝΤΑΪΑΜΟΝΤ ΣΥΝΕΡΓΑΤΗΣ ΜΑΓΕΙΑΣ ΤΟΥ ΜΠΑΓΚΑΒΑΝ
…και να κάνει την παραγωγή μιας ταινίας που θα μας έκανε γνωστούς.
Το τελευταίο πρότζεκτ του δρα Αντλ είναι η ταινία Cubs.
Ο Μπάγκαβαν και η Ράντα παίζουν σ' αυτήν.
Συν-σκηνοθετεί ένας πρώην σκηνοθέτης της Disney, βραβευμένος με Όσκαρ.
Δεν έχουν μεγάλο προϋπολογισμό, αλλά στέλνουν μεγάλο μήνυμα.
Έκανα μια αδιανόητα χάλια ταινία μεγάλου μήκους.
Είναι η χειρότερη ταινία με τίγρεις, είναι τόσο καλή επειδή είναι χάλια.
The Great Tiger Cub Adventure.
Ένα φιάσκο απ' τα μεγαλύτερα που έχω δει στη ζωή μου.
Θα ήταν ιδανικό για σκετς στο Saturday Night Live,
με θέμα το γύρισμα μεγάλου μπλοκμπάστερ.
Μια καλοκαιρινή μέρα ήρθε στην πόλη η παράσταση μαγείας.
Όλοι ήρθαν να δουν τον Μάγο Μάρβιν
και τα άγρια ζώα του να κάνουν μαγικές ψευδαισθήσεις.
Ήμουν από μικρή πόλη και 10 χρονών
και μου είπαν ότι θα παίξω σε ταινία με τίγρεις.
Ήταν μεγάλο γεγονός.
Η Άντρεα Τέρι πήγε στο Γουίντεργκριν για να δει τους πρωταγωνιστές.
Το Μπάκιγχαμ είναι κωμόπολη με δύο φανάρια,
ένα μπακάλικο, αγελάδες, ελάφια και γαλοπούλες.
Δεν βλέπεις συχνά λιοντάρια, τίγρεις και αρκούδες εδώ.
Εδώ είναι όλη η παρέα,
η Ράντα, ο Μπάγκαβαν, εγώ, η Άννα, η Τερίσα, ο Αρ Μπι.
Θα γινόμασταν σταρ και θα βγάζαμε χιλιάδες δολάρια.
Σίγουρα συμπεριφέρονταν σαν να ήταν το επόμενο Ε.Τ. ο Εξωγήινος.
Θα επιλέξουμε δύο ή τρία αγόρια και κορίτσια,
ίσως δύο αδέρφια,
για να παίξουν στην ταινία, δεν γίνεται να παίξετε όλοι.
Γύρω στα 50 παιδιά πήγαν στις οντισιόν.
Διάλεξαν τα παιδιά που ήθελαν, τα παιδιά όσων θα επένδυαν στην ταινία.
Κάποιοι γονείς από την εκκλησία θα επένδυαν χρήματα.
Ήταν ευκατάστατοι.
Αρχικά ήθελαν να παίξει ο Κέβιν Μπέικον
τον Αρ Μπι, το τρίχρονο, ως ενήλικο.
Ακόμα και στα 10 σου ήξερες τον Κέβιν Μπέικον.
Αυτό ήταν φοβερό. Αλλά δεν ήρθε ο Κέβιν Μπέικον.
Ο Μπάγκαβαν ανέφερε πολλούς διάσημους.
Ένας ήταν ο Κέβιν Μπέικον.
Αλλά δεν ενδιαφερόταν κανένας επειδή ήταν πολύ χάλια η ταινία.
Δεν ξέρω αν μίλησαν καν στον Κέβιν Μπέικον.
Νομίζω πως ίσως ήταν μεγάλα όνειρα.
Δεν είχα παίξει ποτέ σε ταινία.
Εκεί γυρίσαμε τη σκηνή
όπου βρίσκουμε τα τιγράκια.
Η Τέρι, ο φίλος της ο Τοντ και ο αδερφός της ο Αρ Μπι,
βρήκαν κάτι που θα άλλαζε για πάντα τη ζωή τους.
Αλλά με έβγαλαν από το σενάριο επειδή οι γονείς μου δεν επένδυαν.
Στην ταινία αυτοί οι τρεις
βρίσκουν μια μέρα αυτά τα τρία στο δάσος.
Αυτός που το ξεκίνησε μαζί μου είναι σκηνοθέτης βραβευμένος με Όσκαρ,
που στη διάρκεια των γυρισμάτων άρχισε το ποτό και ήταν στην κοσμάρα του.
Έπινε ολόκληρα ποτήρια βότκα για πρωινό, ήταν τύφλα.
Πού ήσουν, στεκόσουν τόσο κοντά;
Εκεί ακριβώς.
Εκεί, εντάξει. Το χέρι σου πού ήταν;
-Δεν γίνεται να μένουν εδώ μέσα! -Πρέπει να είναι ίδια.
Εντάξει, αλλά θα πεθάνουν τα τιγράκια.
Εντάξει. Είμαστε έτοιμοι.
Ήταν κωμωδία λαθών.
Είχαμε τη μία κακή μέρα μετά την άλλη, ξανά και ξανά.
Και η παραγωγή άρχισε να βυθίζεται όλο και πιο βαθιά.
Πώς νιώθουν τα παιδιά για τους τετράποδους φίλους τους;
Τα τιγράκια… εντάξει, αλλά η μεγάλη τίγρη, δεν ξέρω.
Είναι τρομακτικές οι μεγάλες.
-Εσύ τράβα κι εγώ θα τη διώχνω. -Γυρίζουμε.
Είμαστε στο ένα μέτρο από μια μεγάλη τίγρη
που ανά πάσα στιγμή μπορούσε να της έρθει να φάει κάτι.
Δεν ήξερα ότι κινδύνευα, καθώς η τίγρη είχε ξεφύγει κάποια στιγμή
και προσπαθούσαν να την πιάσουν.
Η τίγρη δεν θα σας πλησιάσει, επειδή είναι δεμένη με γερή αλυσίδα.
Αργότερα έμαθα
ότι είχε δαγκώσει κάποιον λίγο αφού ξεκινήσαμε τα γυρίσματα.
Είχαν ασφαλίσει τα ζώα και τον εξοπλισμό,
αλλά όχι τα παιδιά.
Ανάμεσα σ' εμάς και τον πάνθηρα ήταν μόνο μια 15χρονη κοπέλα.
Γιατί να μην το χαϊδέψω;
Ξέρεις, όλα τα ζώα φέρονται πολύ καλά
στους ανθρώπους που τα μεγάλωσαν από μωρά και τα τάιζαν.
Αλλά δεν συμπαθούν τους ξένους.
Υπήρχε η προσδοκία πως οποιαδήποτε παιδική ταινία με ζώα θα είχε μεγάλα έσοδα
και νομίζω πως αυτό πίστεψαν όλοι.
Κανείς δεν ήξερε ότι θα ήταν φιάσκο ή ότι θα είχε μόνο αφήγηση.
Αυτά είναι τα δικαιολογημένα έξοδα.
Μιλάμε για μισό εκατομμύριο,
που θα περίμενες να έχει αποτέλεσμα κάτι πολύ καλύτερο από αυτό που ήταν.
Νομίζαμε πως θα πληρωνόμασταν και θα γινόμασταν διάσημοι.
Αν ξέραμε ότι δεν θα πληρωνόμασταν, θα διαμαρτυρόμασταν.
Η οικογένειά μου και άλλοι συμμετείχαν με την υπόσχεση
πως αν επενδύσουν στην ταινία, θα έχουν κάποιο αντίκρυσμα.
Είμαι σίγουρος ότι πολλοί άνθρωποι έχασαν αρκετά λεφτά.
Ακόμα και σήμερα, γι' αυτό το αποτέλεσμα, 500,000 είναι πολλά λεφτά.
Κάποιος πρέπει να μπορεί να εντοπίσει
πού πήγαν οι επενδύσεις, τα λεφτά, αλλά ήταν 30 χρόνια πριν.
Δύο πράγματα για τον Μπάγκαβαν είναι απολύτως αληθή.
Το ένα είναι ότι τίποτα καλό δεν βγαίνει από τον οποιονδήποτε συσχετισμό μαζί του
και θα σου κάνει ζημιά.
Το δεύτερο είναι πως, αν είναι να βγουν λεφτά,
δεν θα τα πάρεις εσύ.
ΝΟΤΙΑ ΚΟΡΕΑ
Υπέγραψα συμβόλαιο ενός εκατομμυρίου να πάω στην Κορέα
για τρεις παραστάσεις τη μέρα εφτά μέρες τη βδομάδα.
Ο Μπάγκαβαν πηγαινοερχόταν στη χώρα.
Εγώ όχι μόνο έκανα τρεις παραστάσεις τη μέρα, αλλά και τις προωθούσα.
Έκανα ειδικές παραστάσεις για σημαντικά πρόσωπα.
Με έβαζαν να δουλεύω 18 ώρες τη μέρα
και έβγαλα ελάχιστα χρήματα από εκείνη τη δουλειά
επειδή ο Μπάγκαβαν έκανε μυστική συμφωνία με τον παραγωγό
και πήρε τα περισσότερα λεφτά, κι εγώ έκανα τόσες παραστάσεις τζάμπα.
Ο Κέβιν ξόδεψε ολόκληρη την κληρονομιά μου
χωρίς την άδειά μου και χωρίς να συμμετέχω εγώ πουθενά.
Έκανα έναν χρόνο να πάρω διαζύγιο.
Τότε ξεκίνησε να παίρνει λεφτά από άλλους.
Έγραφα τις παραστάσεις του Ντοκ επί 15-20 χρόνια.
Το μεγάλο σουξέ ήταν ο λίγρης.
"Αυτός είναι ο Σουντάν ο λίγρης.
Στην αρχαία πόλη της Σιγκαπούρης, της πόλης των λιονταριών…"
Πριν από πολύ καιρό, έξω από την αρχαία Σιγκαπούρη…
-Που λεγόταν πόλη των λιονταριών… -Υπήρχαν αναφορές σε τεράστια καφέ θηρία!
Το τεράστιο πλάσμα που βλέπετε μπροστά σας.
Θα μοιράζαμε 50-50 τα κέρδη του καταστήματος.
Έβγαινες φωτογραφία με τίγρη και στην έξοδο ήταν τα σουβενίρ.
Μπορούσες να πάρεις μπλουζάκι ή ομπρέλα με τη φωτογραφία.
Απ' αυτό έβγαζα λεφτά, απ' το κατάστημα σουβενίρ.
Δεν έφταναν για να ζω. Έπρεπε να κάνω πολλές θυσίες.
Αλλά τα λεφτά που βγάζουν είναι για τα ζώα.
Αγαπάω τα ζώα και θεωρώ πολύ σημαντικό το έργο της προστασίας τους.
Οι εκπαιδευτές μας έχουν αφιερώσει τη ζωή τους στην προστασία των ζώων.
Θεωρούμε χρέος μας να μοιραστούμε μαζί σας ό,τι έχουμε μάθει.
Κάναμε ξενάγηση στις 9:30 και τελειώσαμε στη 1:30.
Και έβγαλαν 25,000 δολάρια.
Σκοπός ήταν η διάσωση των άγριων ζώων.
Ό,τι πουλάμε και προωθούμε
είναι για την προστασία των ζώων στη φύση, και ο κόσμος το πιστεύει.
Ο Ντοκ Αντλ τού έμαθε πως αν δίνουμε ελάχιστα για την προστασία ζώων,
ο κόσμος θα έλεγε "Έχει αγνούς σκοπούς" Και θα έδινε πιο πολλά λεφτά.
Αυτός είναι ο Μπάγκαβαν Αντλ, ιδρυτής και διευθυντής του Rare Species Fund.
Το Rare Species Fund είναι οργανισμός αλληλεγγύης…
Άρχισα να βλέπω ότι σκοπός δεν ήταν η προστασία.
Σκοπός ήταν να βγάλουν πιο πολλά λεφτά,
να βρουν κι άλλα, να βρουν νέες ιδέες.
Αυτή είναι η πόρτα ενός βασιλιά των Πυγμαίων που ήταν…
Δεν θα πω αυτό. Θα το πω μετά.
Θα ανοίξουμε την πόρτα που φτιάχτηκε από Πυγμαίους.
Μέσα θα δείτε ένα μέρος του εκπληκτικού εξοπλισμού που πήγαμε εκεί.
Έχω δώσει εκατομμύρια δολάρια στην προστασία ζώων, όλα ανιχνεύσιμα.
Ελέγξαμε το Rare Species Fund του Ντοκ Αντλ
και είναι για πέταμα.
Πολλά από τα λεφτά επιστρέφουν στη μονάδα του,
και λέει ότι αυτό είναι προστασία των ζώων.
Αυτή είναι μια απάτη που κάνουν οι εταιρείες, το "πράσινο ξέπλυμα",
για να πείσουν το κοινό που αγοράζει πράγματα
ότι οι υπηρεσίες τους είναι φιλικές προς το περιβάλλον.
Τα ποσά που συγκεντρώνονται στις ΗΠΑ
στέλνονται σε έργα σε Αφρική, Ινδονησία, Νότια Αμερική,
για την προστασία των ζώων εκεί.
Δεν κάναμε ποτέ έργα προστασίας ζώων εκτός των Ηνωμένων Πολιτειών.
Πηγαίναμε διακοπές και βλέπαμε ζώα στη φύση για διασκέδαση.
Και πήγαμε τίγρεις στην Ταϊλάνδη για προγράμματα αναπαραγωγής.
Πήγαμε στη Φάρμα Κροκοδείλων και Ζωολογικό Κήπο Σαμουτπρακάν.
Ήταν σαν ζωολογικός κήπος απ' τις αρχές του αιώνα.
Ο Μπάγκαβαν προσπαθούσε να πάει τίγρεις του στην Ταϊλάνδη
κι έλεγε "Είναι νέα γενεαλογία. Εκεί ζούνε φυσικά.
Οι τίγρεις ζουν στη Ταϊλάνδη, τις επιστρέφουμε εκεί απ' όπου προήλθαν".
Στην πραγματικότητα μαθαίναμε στο προσωπικό
να βγάζουν φωτογραφίες με τιγράκια.
Υπήρχε εκεί ένας χιμπατζής που ζητιάνευε τσιγάρα
επειδή είχε εθιστεί στον καπνό αφού του τα πετούσαν.
Και αυτό το είχαν για διαφήμιση. Δεν ήταν προστασία.
Το να λες για προστασία ζώων στην Ασία ή την Αφρική είναι εντυπωσιακό.
Για προπαγάνδα.
Αν αφήσεις τον κόσμο να έρθει να δει τι γίνεται στα παρασκήνια,
πάει το όνειρο.
Στις φωτογραφήσεις μας, αν υπήρχαν κλουβιά στο φόντο,
έλεγε "Όχι αυτή".
Δεν ήθελε να πιστεύει ο κόσμος ότι τα ζώα ήταν σε κλουβιά.
Χαθήκαμε. Εδώ είναι οι τίγρεις.
Εκεί που κάναμε τη συνέντευξη πριν είχε καλό φως και ησυχία.
Αν σου αρέσει.
Μόνο μη φαίνονται κλουβιά.
Τα αιλουροειδή στα κλουβιά περπατούσαν πάνω κάτω.
Δεν είχαν τι άλλο να κάνουν, πουθενά να πάνε,
και περπατούσαν μέχρι να ματώσει το πάτωμα, συνεχώς.
Άνοιγαν τρύπες στις πατούσες τους.
Και όταν έλεγα κάτι γι' αυτό, έλεγαν
"Πλύνε το κλουβί".
Ξέπλενες το αίμα μια φορά τη μέρα.
Ο ελέφαντας είναι από τα πιο κοινωνικά ζώα,
με ίσως τον μεγαλύτερο εγκέφαλο.
Η ελεφαντίνα ήταν μόνη της κάθε μέρα.
Ντρέπομαι που λέω ότι δεν έβλεπα το κακό.
Μου είπαν να πάω στον καταψύκτη να πάρω παγωμένα ορτύκια
για τα αρπακτικά πουλιά,
και μόλις άνοιξα τον καταψύκτη, τον είδα γεμάτο τιγράκια.
Μου είπαν ότι είχαν γεννηθεί νεκρά.
Είχα δει μικρά από γέννες, ήταν όλες υγιείς τίγρεις.
Δεν είχαμε γέννες με όλα τα νεογνά νεκρά.
Αλλά όταν έβλεπες κάτι που δεν πήγαινε καλά,
σου έλεγε μια δικαιολογία και την πίστευες.
Τη δεχόσουν, επειδή αλλιώς
συνέβαιναν τρομερά πράγματα και συμμετείχες σε φρικαλεότητες.
Έτσι, κοιτάξτε την κάμερα.
Είμαστε ανοιχτό βιβλίο, έχουμε υπέροχο χώρο
με πρωτοφανή ποιότητα περιβάλλοντος για τα ζώα.
Το μόνο αξιοσημείωτο εδώ είναι η σπουδαία δουλειά που κάνουμε
χάρη στην επιτυχία, την κατανόηση, την απίστευτα σκληρή δουλειά
και ανθρώπους που αφιερώνουν όλη τους τη ζωή.
Τώρα νιώθω άσχημα
που έλεγα στην Τζούλι ότι ήταν εκπληκτικό μέρος.
Ότι ήταν παράδεισος για όσους αγαπούν τα ζώα.
Δεν είναι παράδεισος. Το αντίθετο είναι.
Πώς αντέδρασε ο Ντοκ όταν έμαθε ότι ήσασταν μαζί;
Είναι πολύ παράξενο, δεν είχε πρόβλημα που εκείνη έμενε μαζί μου.
Ήταν ανήκουστο εκεί.
Αλλά ενώ έλεγε ότι το ενέκρινε,
έκανε τη δική της ζωή…
-Κόλαση. -Δυστυχία.
Δεχόμουν επιθέσεις από κάθε πλευρά.
Ένιωθα τόσο άσχημα γι' αυτό που γινόταν που του μίλησα εκ μέρους της.
Θυμάμαι ότι έκλαιγα ενώ του μιλούσα.
Ολόκληρος άντρας, πήγα στον ισραηλινό στρατό,
και έκλαιγα από αγάπη γι' αυτήν την κοπέλα.
"Γιατί της φέρεστε έτσι;"
Έλεγε ψέματα πίσω απ' την πλάτη μας κι έλεγε ιστορίες για πολλούς,
επειδή έπρεπε να στρεφόμασταν μόνο σε εκείνον για παρηγοριά.
Ο Ντοκ μου 'λεγε πως η Τζούλι είναι τρελή, πως δεν πάει καλά,
και πως πρέπει να προσέχω, ότι χαραμίζω τη ζωή μου.
Εν μέρει έλεγα "Μήπως είναι τρελή;" Είχα αμφιβολίες. "Είναι τρελή η Τζούλι;"
Άρχισα να το σκέφτομαι. "Είναι; Είναι όντως;"
Όχι, δεν είναι τρελή.
Δεν το μετανιώνω, επειδή να 'μαστε.
-Ναι. -Δεκαεφτά χρόνια μετά.
Αλλά εν μέρει νιώθω τύψεις.
Στέγνωσέ το, μην το τυλίγεις.
Τρέμει;
Όχι ακόμα.
Μερικές φορές η φαντασίωσή σου
για το πώς θα είναι η ζωή σου είναι καλύτερη απ' την πραγματικότητα.
Πάντα ήμουν ανεξάρτητη και λίγο επαναστάτρια.
Ειλικρινά πιστεύω πως αυτό το αναγνώριζε ο Μπάγκαβαν
και του άρεσε αυτό σ' εμένα,
και του γύρισε μπούμερανγκ.
Άρχισαν να έχουν προβλήματα.
Ο Μπάγκαβαν, φυσικά, ήταν πολύ χειριστικός.
Εκείνη ήταν έφηβη, ήθελε να πειραματιστεί.
Όταν πηγαίναμε σε δουλειές, για εκτυπώσεις και γυρίσματα,
συχνά με έβαζε στη θέση της ηθοποιού ή του μοντέλου.
Μου πρόσφεραν κάποιες ευκαιρίες για φωτογραφήσεις χωρίς τα ζώα,
κι εκείνος δεν μου το επέτρεψε, και απογοητεύτηκα πάρα πολύ.
Άρχισε να αντιδράει, δεν έκανε ό,τι της έλεγε εκείνος,
έπαιρνε το αμάξι όποτε ήθελε.
Ήμασταν έφηβες.
Ήθελα να βγάλω δίπλωμα οδήγησης,
κάτι πολύ φυσιολογικό για οποιονδήποτε στην ηλικία μου.
Πάντα έβρισκε μια δικαιολογία
που δεν γινόταν να το βγάλουμε ή να κάνω εξάσκηση στην οδήγηση.
Πήρα την ψεύτικη ταυτότητά μου
και πήγα κι έβγαλα δίπλωμα οδήγησης.
Εξοργίστηκε μ' αυτό. Θύμωσε πάρα πολύ.
Συνειδητοποίησα ότι δεν ήθελε να είμαι ασφαλής, ήθελε να με ελέγχει.
Ήθελε να πάρει αυτή τη νεαρή κοπέλα και να τη διαμορφώσει
ώστε να πλένει πιάτα, να καθαρίζει το σπίτι.
Δεν ήξερε την κόρη μου. Δεν είχε κανένα σκοπό να τα κάνει αυτά.
Αφού μείναμε μαζί και παντρευτήκαμε,
μου εκμυστηρεύτηκε ότι του άρεσα από όταν ήμουν μικρότερη.
Από όταν ήμουν 11 χρονών.
Αυτό με έκανε να νιώσω πάρα πολύ άσχημα
και άλλαξε τη δυναμική της σχέσης μας.
Είδα τα πράγματα πιο ξεκάθαρα ως είχαν,
και ψιλοφρίκαρα
και δεν ήθελα πια καθόλου
να είμαι γυναίκα του ή ερωμένη του.
Αμάν! Και η γυναίκα σου σε αφήνει…
Η γυναίκα σου σε αφήνει να τη φιλάς μετά τη δουλειά;
Έφευγε για δουλειές. Δεν πήγαινα μαζί του.
Άρχισε να μην τον πειράζει, νομίζω επειδή γυρόφερνε την Ντον.
ΝΤΟΝ ΘΕΡΣΤΟΝ ΤΡΙΤΗ ΣΥΖΥΓΟΣ ΤΟΥ ΝΤΟΚ
Η Ράντα έκανε κάτι καταπληκτικό.
Ήμουν πολύ περήφανη, μου φαινόταν απίστευτο.
Ήταν 17 χρονών όταν τον παράτησε.
Περίμενε να φύγει εκείνος για δουλειά με την Ντον,
ώστε να μην είναι στο σπίτι.
Μου τηλεφώνησε
και είπε "Θα φύγω.
Έρχομαι εκεί. Θα οδηγήσω με μια φίλη μου".
Και είπα "Εντάξει. Εντάξει, έλα!"
Το πρώτο που έκανα ήταν να πάω στην τράπεζα
και να κλείσω τους λογαριασμούς μας, να πάρω τα λεφτά.
Δεν ήταν σημαντικό ποσό,
αλλά αρκούσε για τη διαφυγή μου.
Η φίλη μου κι εγώ πήγαμε στον ζωολογικό κήπο.
Πάρκαρα όσο πιο κοντά μπορούσα στο σπίτι και το έκανα άνω κάτω
για να πάρω όλα τα πράγματά μου
και οτιδήποτε αξίας έβρισκα.
Δεν είχα σκοπό να τα κρατήσω, τα ήθελα ως μέσο διασφάλισης.
Είχα δει πώς είχε φερθεί σε προηγούμενους χωρισμούς
και ήξερα πως θα χρειαζόμουν διαπραγματευτικό ατού.
Στο κομοδίνο βρήκα το άρωμα κάποιας άλλης.
Υπήρχε και ένας δονητής, που δεν ήταν εκεί πριν.
Έτσι, ενώ έκανα τη μεγάλη μου απόδραση,
και παραδέχομαι πως ήταν μικροπρέπεια,
πήρα όλα τα άλλα ρούχα από την ντουλάπα
και έχυσα από πάνω όλα τα αρώματα και τα άφησα εκεί πέρα,
και πήρα τον δονητή, τον έβαλα μπρος και τον πέταξα στο κρεβάτι.
Θυμάμαι ότι σκεφτόμουν στο αμάξι ενώ έφευγα,
όταν απομακρυνθήκαμε αρκετά και μπορούσα να σκεφτώ καθαρά,
"Θεέ μου, κάνε να αντέξουν αρκετά οι μπαταρίες
ώστε να γυρίσει σπίτι και να το βρει άνω κάτω και άδειο,
και να δονείται ακόμα στο κρεβάτι".
Η φίλη μου κι εγώ οδηγήσαμε εναλλάξ από τη Βιρτζίνια μέχρι την Καλιφόρνια,
και ήμασταν τόσο γεμάτες αδρεναλίνη και τόσο φοβισμένες
που τρέχαμε και πήγαμε εκεί χωρίς στάσεις.
Φτάσαμε από τη Βιρτζίνια στην Καλιφόρνια σε χρόνο ρεκόρ.
Όταν έφτασα στην Καλιφόρνια, τηλεφώνησα στον Μπάγκαβαν
και με ρώτησε πού είμαι,
του είπα "Είμαι στην Καλιφόρνια" και είπε "Αδύνατον".
Σκέφτηκα "Κάτσε να δει τη χρέωση της βενζίνης στην πιστωτική".
Δεν σταμάτησε καθόλου. Οδήγησε κατευθείαν στην Καλιφόρνια.
Ήταν πολύ γενναίο!
Φάνηκε πολύ γενναία.
Και πάντα τη θαύμαζα γι' αυτό.
Ήταν από τις ελάχιστες γυναίκες
που την έφεραν στον Μπάγκαβαν,
και ήμουν πολύ περήφανη.
Γεια σου γατούλα, Ράντα.
Οι λάτρεις των αιλουροειδών σε λατρεύουν! Σε λατρεύουν κανονικά.
Είσαι σπουδαία βασίλισσα τίγρη.
Νομίζω πως κατά ένα μέρος,
κάπως, σχεδόν ήταν περήφανος για μένα.
Και γενικά,
νομίζω πως φέρθηκε πολύ καλύτερα σ' εμένα
απ' ό,τι σε πολλές από τις άλλες γυναίκες.
Ναι.
Εκείνη ήταν πολύ πιο δυνατή από μένα,
αλλά όταν έμεινα έγκυος με την Τίλακαν, αυτό με έσωσε.
Γιατί, για κάποιο λόγο,
ανεχόμουν την κακοποίηση,
τα ψέματα και την ψυχολογική χειραγώγηση προς τον εαυτό μου.
Αλλά άρχισα να συνειδητοποιώ ότι δεν το ήθελα αυτό για το παιδί μου.
Δεν ήθελα το παιδί μου
να μεγαλώσει με κάποιον που άγγιζε οργισμένος άλλον άνθρωπο.
Μου έλεγε "Αν φύγεις, θα σε σκοτώσω".
Μου το έλεγε συνέχεια.
Ξέρω γιατί το έκανε, επειδή ήταν…
Δεν ήθελε να είμαι ελεύθερη γιατί ήξερα τα μυστικά του.
Πάντα είχα την αίσθηση ότι δεν θα είχε κανένα πρόβλημα να σκοτώσει άνθρωπο.
Πάντα έβρισκα πολύ ύποπτο τον θάνατο του Μαρκ Τόπινγκ.
Τον βόλεψε μια χαρά, ας πούμε.
Ξέρετε, αρνήθηκα πολλές φορές αυτήν τη συνέντευξη.
Ο λόγος που την αρνήθηκα ήταν
ότι όλη μου τη ζωή προσπαθώ να ξεχάσω αυτά τα άτομα.
Αλλά σκέφτηκα πως το χρωστάω αυτό στον Μαρκ
και πως κάποιος έπρεπε να μιλήσει εκ μέρους του, να είναι η φωνή του,
γιατί αυτός δεν μπορεί να μιλήσει τώρα.
Μου ήρθε ένα μήνυμα "Θεέ μου. Πάρε με τηλέφωνο αμέσως".
"Είδες το Tiger King;"
Είπα "Όχι. Τι εννοείς; Τι είναι το Tiger King;"
Το έβαλα…
ΜΑΡΚ & ΝΤΕΪΒ ΤΟΠΙΝΓΚ ΑΔΕΡΦΙΑ ΤΟΥ ΜΑΡΚ
…κι έψαχνα τον Μαρκ.
Στα 31 λεπτά και 52 δευτερόλεπτα, νομίζω, στο πρώτο επεισόδιο,
είναι δυο τίγρεις στο τζακούζι.
Η μία τίγρη πάει να βγει,
και να τος, ο Μαρκ,
για ενάμισι δευτερόλεπτο, πάει να πιάσει την τίγρη που φεύγει.
Ήταν συναρπαστικό που είδα τον φίλο μου σε βίντεο μετά από τόσα χρόνια.
Τον κατάλαβα αμέσως,
κι εκείνος ήταν στο προφίλ.
Φανταστείτε…
Φανταστείτε να είχατε έναν φίλο
τον οποίο αγαπούσατε και να τον βλέπατε μετά από…
Ξέρετε, πάνε 32 χρόνια από τότε που πέθανε.
Κοίτα, μαμά, επιπλέω στο νερό!
Δεν μάθαμε ποτέ όλη την ιστορία ούτε καν για εκείνη τη μέρα.
Τι συνέβη.
Επικοινώνησα μαζί σας μήπως μάθετε εσείς.
Είχαν τσακωθεί το προηγούμενο βράδυ και ο Μπάγκαβαν ήταν ταραγμένος.
Καταλάβαινες αμέσως πως κάτι δεν πήγαινε καθόλου καλά.
Είπα "Τι έγινε;"
Εκείνος είπε πως ο Μαρκ γλίστρησε και έπεσε στον γκρεμό
και χτύπησε το κεφάλι του στα βράχια και πέθανε ακαριαία.
Ένιωσα μέσα μου πως δεν μου έλεγε την αλήθεια,
κι αυτό με βασανίζει 30 χρόνια.
Από τότε που πέθανε λέω
"Αυτό είναι πολύ ύποπτο. Τι του συνέβη;"
Έχουμε άλλο ένα…
Υποτιτλισμός: Σύλβια Τσάτσαρη